Gaini skrivað um grønlendskan ungdóm í greinasavni Firouz Gaini, lektari á Fróðskaparsetri Føroya, hevur skrivað ein kapittul í nýggju bókini‘ Marginalized Masculinities. Contexts, Continuities and Change’, sum Chris Haywood, Newcastle University, og Thomas Johansson, Gøteborgs Universitet, hava ritstjórnað. Tekstasavnið, ið Routledge gevur út, hevur 10 kapitlar og telur 224 bls. íalt. Firouz Gaini hevur skrivað tekstin‘ Crack in the Ice’: Marginalization of Young Men in Contemporary Urban Greenland, hvørs grundarlag er ein etnografisk kanning (2014) úr Nuuk. Greinin gevur eina fjøltáttaða mynd av serligum viðurskiftum í grønlendska nútíðar samfelagnum, sum eru við til at seta bólkar av ungum grønlendskum monnum í eina trupla støðu. Við at greina strukturellu broytingarnar, sum eru farnar fram í samfelagnum og mentanini seinastu áratíggjuni, til dømis stóru flytingina av bygd í bý, verður víst á, hvussu ráðandi fatanin yvir, hvussu ein maður eigur at síggja út og vera (sum fyrimynd) er broytt. Ein modernaður maskulinitetur vinnur fram, meðan ein annar missir virði. Greinin knýtir spurningin um kynssamleika og sosiala viðurkenning til mentanarligar rembingar í samfelagnum. Um bókina sigur forlagið m. a.